**PROCEDURĂ**

**privind constituirea, verificarea și utilizarea garanțiilor financiare pentru participarea la Piața Intrazilnică de energie electrică**

**Întocmit: Societatea Operatorul Pieței de Energie Electrică și de Gaze Naturale OPCOM S.A.**

* **Septembrie 2019 -**

**LISTA DE CONTROL A REVIZIILOR**

Documentul revizuit:

|  |  |  |  |
| --- | --- | --- | --- |
| Nr. crt. | Rev. | Data | Revizia se referă la: |
| 1 | 1 | Noiembrie 2013 | Actualizarea cu aplicarea prevederilor din:* Ordonanța Guvernului Romaniei nr. 16/30.07.2013 pentru modificarea și completarea Legii nr. 571/2003 privind Codul Fiscal și reglementarea unor măsuri fiscal – bugetare;
* Ordonanța Guvernului Romaniei nr. 28/27.08.2013 privind reglementarea unor măsuri fiscal – bugetare;
* Ordinului Președintelui A.N.R.E. nr. 73/10.10.2013 privind aprobarea Regulamentului de organizare și funcționare a pieței intrazilnice de energie electrică;
* Ordinului Președintelui A.N.R.E. nr. 67/04.09.2013 pentru aprobarea Metodologiei de stabilire a tarifului reglementat practicat de operatorul pieței de energie electrică.
 |
| 2 | 2 | Martie 2018 | Actualizare cu prevederile Schemei de Debitare Directă SEPA Business to BusinessActualizare cu prevederile Procedurii privind modalitatea și termenele de plată a tarifului reglementat practicat de Operatorul Pietei de Energie Electrică |
| 3 | 3 | Septembrie 2019 | Actualizarea cu prevederile Ordinului ANRE nr.178/13.08.2019 privind modificarea, completarea și abrogarea unor dispoziții din sectorul energiei electrice |

**C U P R I N S**

 **Pag.**

|  |  |
| --- | --- |
| **1. Scop ..............................................................................................** | **4** |
| **2. Domeniu de aplicare .....................................................................**  | **4** |
| **3. Abrevieri .......................................................................................**  | **4** |
| **4. Definiții ........................................................................................**  | **4** |
| **5. Documente de referință ................................................................**  | **7** |
| **6. Mod de lucru .................................................................................**  | **7** |

|  |  |
| --- | --- |
| **7. Drepturile Participantului la PZU.................................................** | **11** |
| **8. Obligațiile Participantului la PZU ...............................................** | **12** |
| **9. Drepturile OPCOM S.A. ..............................................** | **12** |
| **10. Obligațiile OPCOM S.A. ................................................................** | **13** |
| **11. Anexe – Modele SBG ....................................................................** | **14** |

|  |
| --- |
|  |

1. **SCOP**

Prezenta procedură stabilește:

* 1. Principiile și modalitățile de constituire a garanțiilor de către Participanții la Piața Intrazilnică de energie electrică, care intenționează să efectueze tranzacții de cumpărare energie electrică.

* 1. Activitățile desfășurate de către OPCOM S.A. privind verificarea, monitorizarea și utilizarea garanțiilor.
1. **DOMENIU DE APLICARE**

 Prezenta procedură se aplică pentru:

* 1. Verificarea de către OPCOM S.A. a constituirii garanţiilor de către Participanții la Piața Intrazilnică de energie electrică care transmit oferte de cumpărare energie electrică.
	2. Stabilirea modului de validare de către OPCOM S.A. a ofertelor de cumpărare, a situațiilor în care OPCOM S.A. emite și transmite la Banca cont central cererea de plată în executare a scrisorii de garanție bancară de plată emisă în favoarea OPCOM S.A. de către Banca garantă.
1. **ABREVIERI**

ANRE - Autoritatea Națională de Reglementare în domeniul Energiei

IDD - Instrucțiune de debitare directă

OPCOM S.A. - Societatea Operatorul Pieţei de Energie Electrică si de Gaze Naturale-OPCOM S.A., în calitate de operator al Pieței Intrazilnice de energie electrică

P.I. - Piața Intrazilnică de energie electrică

P.Z.U - Piața pentru Ziua Următoare de energie electrică

TVA - Cotă Taxă pe Valoarea Adaugată exprimată în valoare absolută

1. **DEFINIȚII**

Termenii utilizați în prezenta procedură au semnificația definită în Legea energiei electrice și gazelor naturale nr. 123/2012 cu modificările ulterioare. Suplimentar, se definesc următorii termeni:

* 1. *Banc**ă comercială* – instituție de credit autorizată de Banca Națională a Romaniei, ce aplică Regulamentele Băncii Naționale pentru serviciile financiare oferite clienților săi;
	2. *Bancă cont central* – bancă comercială, la care OPCOM S.A. are deschis contul central al P.I., prin care acesta își desfașoară rolul de contraparte pentru tranzacţiile pe P.I.;

* 1. *Bancă de decontare* – bancă comercială, la care Participantul la P.I. și-a deschis contul care urmează a fi debitat cu sumele prevăzute în instrucțiunile de debitare directă, aferente decontării tranzacțiilor pe P.I.;
	2. *Bancă garantă –* bancă comercială, care emite la ordinul clientului său Participant la P.I. o scrisoare de garanție bancară de plată în favoarea OPCOM S.A.;
	3. *Convenție de participare la P.I. –* contract standardizat stabilit de OPCOM S.A. și avizat de ANRE, încheiat între OPCOM S.A. și un Participant la P.I., care cuprinde drepturile și obligațiile reciproce ale OPCOM S.A. și ale Participantului la P.I.;
	4. *Entitate agregată* - rezultatul asocierii dintre doi sau mai mulți producători de energie electrică din surse regenerabile, în vederea participării împreună la piaţa concurențială, conform prevederilor Legii nr.220/2008 pentru stabilirea sistemului de promovare a producerii energiei din surse regenerabile de energie, republicată, cu modificările și completările ulterioare. Într-o entitate agregată nu va fi inclus niciun producător de energie electrică din surse regenerabile care este și titular de licență de furnizare. Un producător de energie electrică din surse regenerabile poate face parte la un moment dat dintr-o singură entitate agregată;
	5. *Garanție constituită* (Gconstituit) - valoarea scrisorii de garanție bancară de plată emisă în favoarea OPCOM S.A. de Banca garantă la solicitarea Participantului la P.I., conform modelului agreat de comunitatea bancară;
	6. *Garanție disponibilă* (Gdisp) - valoarea momentană a garanției, actualizată permanent de către sistemul informatic al OPCOM S.A., prin diminuarea valorii garanției de validare pentru ziua de tranzacționare respectivă (Gvalidare) cu valoarea ofertelor de cumpărare active și a tranzacțiilor de cumpărare încheiate de la începutul zilei de tranzacționare respective;
	7. *Garanție de validare* (Gvalidare) – valoarea calculată a garanției, rezultată prin diminuarea valorii garanției constituite aferente P.I. cu obligațiile de plată ale participantului la P.I. neîncasate în contul central al PZU, față de care se validează ofertele de cumpărare introduse pe P.I.;
	8. *Instrucțiune de debitare directă –* instrucțiune de plată prin debitare directă formulată de OPCOM S.A. către Banca cont central, pentru creditarea contului central al P.I. de către Banca de decontare la care Participantul la P.I. are deschis contul care urmează a fi debitat cu suma prevăzută în instrucțiunea de debitare directă;
	9. *Notă de Decontare zilnică -*  raport emis zilnic în cadrul Sistemului de tranzacționare pentru fiecare Participant la P.I., în care sunt specificate, orar și cumulat, la nivel de zi de livrare, cantitățile de energie electrică tranzacționate la vânzare/cumpărare, valorile totale si nete ale drepturilor de încasare /obligațiilor de plată, inclusiv contravaloarea TVA, dacă este aplicabil; Nota de Decontare zilnică poate fi Nota de Decontare zilnică finală sau partială;
	10. *Notă de decontare zilnică finală* – raport emis zilnic în cadrul Sistemului de tranzacţionare pentru fiecare Participant la P.I., în care sunt specificate, orar şi cumulat, la nivel de zi de livrare, pentru care tranzacţionarea s-a încheiat, cantităţile totale de energie electrică tranzacţionate la vânzare/cumpărare şi valorile totale și nete ale drepturilor de încasare/obligaţiilor de plată aferente tranzacţiilor de cumpărare/vânzare de energie electrică efectuate pentru ziua de livrare curentă;
	11. *Notă de decontare zilnică parţială* – raport emis zilnic în cadrul Sistemului de tranzacţionare pentru fiecare Participant la P.I., în care sunt specificate, orar şi cumulat, la nivelul zilei de tranzacţionare, anterioară zilei de livrare pentru care se mai pot încheia tranzacţii în ziua de livrare, cantităţile de energie electrică tranzacţionate în ziua curentă la vânzare/cumpărare şi valorile totale și nete ale drepturilor de încasare/obligaţiilor de plată aferente tranzacţiilor de cumpărare/vânzare de energie electrică efectuate pentru ziua de livrare următoare;
	12. *Ofertă de Cumpărare* – ofertă transmisă de un Participant la P.I. în scopul cumpărării de energie electrică de pe P.I.;
	13. *Ofertă de Vânzare* – ofertă transmisă de un Participant la P.I. în scopul vânzării de energie electrică pe P.I.;
	14. *Participant la P.I.* – titular de licenţă în sectorul energiei electrice sau persoană fizică sau juridică care, potrivit legii, pot desfăşura activităţi în sectorul energiei electrice fără a deţine o licenţă acordată de ANRE, respectiv persoana juridica având sediul social într-un stat membru al UE căruia ANRE i-a confirmat dreptul de participare la pieţele de energie electrică din Romania, care se înscrie la P.I. și respectă convenţia de participare la aceasta; în cazul participării ca o singură entitate agregată a mai multor producători de energie electrică din surse regenerabile, este considerat participant acela dintre ei pe care aceștia îl desemnează să tranzacționeze energie electrică;
	15. *Piața Intrazilnică de energie electrică* *(P.I.)* – piaţa centralizată de energie electrică, organizată şi administrată de operatorul pieţei de energie electrică, care oferă participanţilor la piaţă posibilitatea de a-şi îmbunătăţi echilibrarea portofoliului pentru o zi de livrare prin tranzacţii efectuate în sesiuni desfăşurate după încheierea tranzacţiilor pe Piaţa pentru Ziua Următoare şi înainte cu un anumit interval de timp de începere a livrării;

* 1. *Piața pentru Ziua Următoare (P.Z.U.)* – piaţa centralizată de energie electrică, organizată şi administrată de operatorul pieţei de energie electrică pentru vânzarea şi cumpărarea energiei electrice în ziua de livrare care urmează imediat după ziua de tranzacţionare;
	2. *Scrisoare de garanție bancară de plată –* document prin care banca garantă se angajează în mod irevocabil și necondiționat să plătească, la prima solicitare scrisă a OPCOM S.A. orice sumă până la concurența unei sume maxime stabilite de către Participantul la P.I., în calitate de ordonator al garanției. Este emisă pe o perioadă limitată de timp, conform modelului agreat de comunitatea bancară;
	3. *Zi bancară lucrătoare –* acea parte a unei zile pe parcursul căreia o bancă comercială recepționează, acceptă sau refuză executarea, modificarea și revocarea ordinelor de plată/instrucțiunilor de debitare directă, emite scrisori de garanție bancară de plată, efectuează operațiuni în contul clienților săi;
	4. *Zi de livrare –* ziua calendaristică pentru care se încheie o tranzacție.
	5. *Zi de tranzacționare* - orice zi calendaristică pe parcursul căreia au loc tranzacții.
1. **DOCUMENTE DE REFERINȚĂ**
	1. Legea energiei electrice și a gazelor naturale nr. 123/2012 cu modificările și completările ulterioare.
	2. Legea nr. 227/2015 privind Codul Fiscal, cu modificările și completările ulterioare.
	3. Regulamentul de organizare și funcționare a Pieței Intrazilnice de energie electrică, revizuit și aprobat prin Ordinul Președintelui ANRE nr. 73/10.10.2013.
	4. Ordinului Președintelui ANRE nr.178/13.08.2019 privind modificarea, completarea și abrogarea unor dispoziții din sectorul energiei electrice

1. **MODUL DE LUCRU**
	1. Participantul la P.I. va întreprinde măsurile necesare pentru primirea de către OPCOM S.A. a scrisorii de garanție bancară de plată de la Banca cont central, nu mai târziu de ora 12:00, cu o zi bancară lucrătoare înainte de prima zi în care Participantul la P.I. dorește să introducă oferte de cumpărare.
	2. Scrisoarea de garanție bancară de plată în favoarea OPCOM S.A., poate fi emisă la ordinul Participantului la P.I., de către:
* Banca cont central;
* altă bancă comercială, rezidentă/nerezidentă, caz în care, scrisoarea de garanție bancară de plată trebuie avizată de Banca cont central, în baza Convenției între Banca cont central și Banca garantă;
* Banca cont central în baza contragaranției altei banci comerciale;

Conținutul și forma documentelor emise de către Banca garantă sunt în conformitate cu modelele din anexa la procedură, agreate de către comunitatea bancară.

* 1. Participanții la P.I. pot utiliza o scrisoare unică de garanție bancară de plată atât pentru P.Z.U. cât și pentru P.I., dar cu obligația Participantului la P.I. de a comunica în scris la OPCOM S.A., cel mult o dată pe lună, cu două zile bancare lucrătoare înainte de începerea lunii de tranzacționare, repartiția nominală a valorii scrisorii de garanție bancară de plată între P.Z.U. și P.I.. Scrisoarea de garanție bancară de plată, unică pentru P.Z.U. și P.I. va avea specificat în conținutul ei că se utilizează pentru cele două piețe de energie electrică. În cazul în care Participantul la P.I. nu transmite la OPCOM S.A. până la termenul stabilit nici o altă comunicare de repartizare a valorii scrisorii de garanție bancară de plată pe cele două piețe de energie electrică, OPCOM S.A. va lua în considerare ultima comunicare transmisă de către Participantul la P.I..

* 1. Scrisoarea de garanție bancară de plată va preciza angajamentul irevocabil și necondiționat al Băncii garante de a plăti suma indicată de OPCOM S.A., la prima solicitare scrisă a acestuia și pe baza declarației sale privind faptul că Participantul la P.I. nu și-a onorat obligațiile de plată asumate prin Convenția de participare la P.I., astfel:

- în termen de maxim o zi bancară lucrătoare de la data primirii la sediul Băncii garante a cererii de plată în executare formulată în scris de OPCOM S.A., dacă scrisoarea de garanție bancară de plată este emisă de Banca cont central;

- în termen de maxim două zile bancare lucrătoare, dacă scrisoarea de garanție bancară de plată este emisă de altă Bancă garantă și avizată de Banca cont central, respectiv în cazul în care scrisoarea de garanție bancară de plată este emisă de Banca cont central în baza contragaranției altei banci comerciale.

* 1. Valoarea garanţiei constituite (Gconstituit), respectiv valoarea scrisorii de garanţie bancară de plată emisă în favoarea OPCOM S.A. de Banca de garantare la solicitarea Participantului la P.I., trebuie să acopere cumulativ, cel puţin:
1. valoarea maximă a ofertelor de cumpărare active;
2. valoarea netă a obligațiilor de plată, conform notei/notelor de decontare finale pentru ziua/zilele de livrare anterioară/anterioare, pentru care s-au emis IDD dar nu au fost încasate în contul central al P.I.;
3. valoarea tranzacțiilor de cumpărare efectuate în ziua curentă, conform notei de decontare finală;
4. valoarea netă a tranzacțiilor încheiate în ziua curentă pentru ziua de livrare următoare, conform notei de decontare parțiale.
	1. OPCOM S.A. determină la sfârșitul fiecărei zile, în intervalul destinat mentenanței sistemului de tranzacționare, pentru fiecare Participant la P.I., valoarea garanției de validare, (Gvalidare) în vederea validării în ziua următoare a ofertelor de cumpărare transmise de către aceștia, astfel:

 Gvalidare=(Gconstituit - Toblig) / (1+TVA/100), unde:

 Gconstituit - valoarea garanției constituituite; în condițiile art 6.3. reprezintă partea din valoarea scrisorii de garanție bancară de plată alocată de Participant pentru P.I.

 Toblig - total obligații de plată neîncasate în Contul Central al P.I., rezultate din însumarea -valorilor nete ale obligațiilor de plată, inclusiv contravaloarea TVA, dacă este aplicabil (valorile aferente lit. b), c), și d) de la art. 6.5.).

* 1. Garanția de validare (Gvalidare) va fi diminuată automat de Sistemul de tranzacționare al P.I., cu valoarea ofertelor active de cumpărare și cu valoarea tranzacțiilor de cumpărare încheiate în ziua curentă, obținând astfel valoarea garanției disponibile (Gdisp) pentru ofertele orare de cumpărare introduse ulterior în sesiunea de tranzacționare.
	2. În cazul în care, prin introducerea unei noi oferte de cumpărare, valoarea garanției disponibile este mai mică decât valoarea noii oferte de cumpărare, sistemul de tranzacționare al P.I. invalidează noua ofertă.
	3. Scrisoarea de garanție bancară de plată, emisă la solicitarea Participantului la P.I. – ordonator, va fi executată dacă prin raportul refuzurilor, emis în data finalizării prevăzută în IDD transmis de OPCOM S.A., Banca cont central informează OPCOM S.A. de refuzul executării IDD, datorită lipsei de disponibilități din contul Participantului la P.I.. OPCOM S.A. emite și transmite la Banca cont central, pentru suma refuzată la plată, cererea de plată în executare a scrisorii de garanție bancară de plată, în format letric, în ziua bancară lucrătoare în care s-a primit raportul refuzurilor.
	4. Termenul de valabilitate al scrisorilor de garanție bancară de plată emise de Băncile de garantare pentru participarea la P.I. este de minim trei luni. De asemenea, toate prelungirile de termen al valabilității scrisorilor de garanție bancară se realizează pentru perioade de minim trei luni.
	5. Valoarea și perioada de valabilitate a scrisorii de garanție bancară de plată emisă în favoarea OPCOM S.A. de Banca de garantare la solicitarea Participantului la P.I.– ordonator, pot limita prin procesul de validare, valoarea ofertelor de cumpărare introduse în sistemul de tranzacționare al P.I..
	6. Participantul la P.I. va întreprinde măsurile necesare pentru ca prelungirea valabilităţii scrisorii de garanţie bancară de plată să fie transmisă la OPCOM S.A. de către Banca cont central, înainte de expirarea valabilităţii scrisorii de garanţie bancară de plată:

* + 1. În cazul în care scrisoarea de garanţie bancară de plată este emisă de Banca cont central, cu minimum:
* trei zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării este o zi bancară lucrătoare;
* patru zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării nu este o zi bancară lucrătoare.
	+ 1. În cazul în care scrisoarea de garanţie bancară de plată este emisă de altă Bancă garantă și avizată de Banca cont central, respectiv în cazul în care scrisoarea de garanție bancară de plată este emisă de Banca cont central în baza contragaranției altei banci comerciale, cu minimum:
* patru zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării este o zi bancară lucrătoare;
* cinci zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării nu este o zi bancară lucrătoare.
	1. În situația în care valabilitatea scrisorii de garanție bancară nu a fost prelungită conform articolului 6.12., ultima zi în care Participantul la P.I. are dreptul să încheie tranzacții de cumpărare, este stabilită, funcție de data la care expiră valabilitatea scrisorii de garanție bancară de plată, după cum urmează:

* + 1. În cazul în care scrisoarea de garanţie bancară de plată este emisă de Banca cont central:
* cu trei zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării este o zi bancară lucrătoare;
* cu patru zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării nu este o zi bancară lucrătoare.
	+ 1. În cazul în care scrisoarea de garanţie bancară de plată este emisă de altă Bancă garantă și avizată de Banca cont central, respectiv în cazul în care scrisoarea de garanție bancară de plată este emisă de Banca cont central în baza contragaranției altei banci comerciale:
* cu patru zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării este o zi bancară lucrătoare;
* cu cinci zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării nu este o zi bancară lucrătoare.
	1. În cazul în care Participantul la P.I. nu a prelungit valabilitatea scrisorii de garanție bancară de plată conform articolului 6.12., dar a încheiat o nouă scrisoare de garanție bancară de plată cu banca sa de garantare, Participantul la P.I. va lua toate măsurile necesare pentru ca OPCOM S.A. să primească de la Banca cont central:
		1. Noua scrisoare de garanție bancară de plată (emisă de Banca cont central), care trebuie să aibă termenul de intrare în vigoare cu cel puțin:

* trei zile bancare lucrătoare înainte de data la care expiră valabilitatea vechii scrisori de garanție bancară de plată, dacă data expirării este o zi bancară lucrătoare;
* patru zile bancare lucrătoare, înainte de data la care expiră valabilitatea vechii scrisori de garanție bancară de plată, dacă data expirării nu este o zi bancară lucrătoare.
	+ 1. Avizarea noii scrisori de garanție bancară de plată (emisă de o altă Bancă garantă)/noua scrisoare de garanție bancară de plată, emisă de Banca cont central în baza contragaranției altei banci comerciale, care trebuie să aibă termenul de intrare în vigoare cu cel puțin:
* patru zile bancare lucrătoare, înainte de data la care expiră valabilitatea vechii scrisori de garanție bancară de plată dacă data expirării este o zi bancară lucrătoare;
* cinci zile bancare lucrătoare, înainte de data la care expiră valabilitatea scrisorii de garanție bancară de plată, dacă data expirării nu este o zi bancară lucrătoare.
	1. Scoaterea de sub obligații a Băncii garante se poate efectua, la cererea Participantului la P.I., înainte de data de expirare a termenului de valabilitate a acesteia. Participantul la P.I. solicită în scris acordul OPCOM S.A. de scoatere de sub obligații a Băncii garante și OPCOM S.A. transmite în format letric Băncii cont central confirmarea că Participantul la P.I. și-a îndeplinit toate obligațiile de plată.

Confirmarea de către OPCOM S.A. a îndeplinirii obligațiilor de plată ale Participantului la P.I., rezultate în urma tranzacționării pe P.I., se va face în ziua bancară lucrătoare imediat următoare încasării în contul central de P.I. a tuturor sumelor aferente obligațiilor de plată.

* 1. Participantul la P.I. poate solicita Băncii garante, diminuarea valorii scrisorii de garanție bancară de plată, iar în acest caz, are obligația să notifice această intenție la OPCOM S.A.. Diminuarea valorii scrisorii de garanție bancară de plată se realizează de către Banca garantă numai în baza acordului scris al OPCOM S.A., cu condiţia ca valoarea rămasă după diminuarea cu valoarea solicitată, să acopere obligațiile de plată asumate de Participantul la P.I. în urma tranzacțiilor încheiate, respectiv valorilor nete ale obligațiilor de plată, inclusiv contravaloarea TVA, dacă este aplicabil.

Transmiterea de către OPCOM S.A., la Banca cont central a acordului privind diminuarea valorii scrisorii de garanţie bancară de plată, precum şi diminuarea efectivă a valorii acesteia în sistemul informatic al OPCOM S.A., se realizează în ziua bancară lucrătoare imediat următoare zilei bancare lucrătoare în care s-a primit la OPCOM S.A. cererea de diminuare a valorii scrisorii de garanţie bancară de plată.

* 1. Participantul la P.I. caruia i s-a majorat/diminuat, de către Banca garantă, valoarea scrisorii unice de garanție bancară de plată, utilizată atât pentru P.Z.U., cât și pentru P.I., va comunica în scris la OPCOM S.A., noua repartiție nominală a valorii scrisorii de garanție bancară de plată între P.Z.U. și P.I..

În situația în care se modifică, de către Banca garantă, valoarea scrisorii unice de garanție de plată în sensul majorării sau al diminuării acesteia, ca urmare a executării scrisorii de garanție bancară de plată sau ca urmare a solicitării Participantului la P.I., iar acesta nu comunică la OPCOM S.A., modul de împărțire a noii valori a scrisorii de garanție bancară de plată, între cele două piețe, OPCOM S.A. va menține constantă partea din valoarea constituită a scrisorii de garanție bancară de plată, pentru P.I. și va majora sau diminua, după caz, valoarea alocată pe P.Z.U..

1. **DREPTURILE PARTICIPANTULUI LA P.I.**
	1. Să utilizeze o scrisoare de garanţie bancară de plată, unică pentru P.Z.U. şi P.I., care va avea specificat în conţinutul ei că se utilizează pentru cele două pieţe de energie electrică.
	2. Să solicite OPCOM S.A. acordul pentru diminuarea valorii scrisorii de garanţie bancară de plată, precum şi pentru scoaterea de sub obligaţii a Băncii garante înainte de expirarea termenului de valabilitate a scrisorii de garanţie bancară de plată, în condițiile respectării prevederilor de la pct. 6.15. și 6.16.
2. **OBLIGAŢIILE PARTICIPANTULUI LA P.I.**
	1. Să realizeze toate demersurile necesare la Banca de garantare proprie pentru primirea de către OPCOM S.A., nu mai târziu de ora 12:00, cu o zi bancară lucrătoare înainte de prima zi în care Participantul la P.I. dorește să introducă oferte de cumpărare, de la Banca cont central, a scrisorii de garanție bancară de plată emisă în favoarea OPCOM S.A., în original, dacă este emisă de Banca cont central sau mesajul swift al băncii garante însoțit de avizul Băncii cont central, dacă scrisoarea de garanție bancară de plată este emisă de altă bancă de garantare decât Banca cont central.

* 1. Să ia măsurile necesare pentru prelungirea termenului de valabilitate a scrisorii de garanţie bancară de plată sau pentru emiterea unei noi scrisori de garanţie bancară de plată în conformitate cu prevederile de la pct. 6.13. și pct. 6.15..
	2. Să transmită la OPCOM S.A., cu două zile bancare lucrătoare înainte de începerea lunii de tranzacţionare sau ulterior majorării/diminuării valorii scrisorii de garanţie bancară de plată, unică, pentru P.Z.U. și P.I., repartiția nominală a valorii acesteia, pe cele două pieţe.
1. **DREPTURILE OPCOM S.A.**
	1. Să primească de la Banca cont central scrisoarea de garanţie bancară de plată emisă în favoarea OPCOM S.A., în original, dacă este emisă de Banca cont central sau mesajul swift al băncii garante însoțit de avizul Băncii cont central, dacă scrisoarea de garanție bancară este emisă de altă bancă de garantare decât Banca cont central, nu mai târziu de ora 12:00, cu o zi bancară lucrătoare înainte de ziua de tranzacţionare în care Participantul la P.I. doreşte să introducă oferte de cumpărare.
	2. Să primească de la Participantul la P.I. repartiţia nominală a valorii scrisorii de garanție bancară de plată între P.Z.U. şi P.I., în cazul în care aceasta este unică pentru cele două pieţe.
	3. Să monitorizeze valoarea şi perioada de valabilitate a scrisorii de garanţie bancară de plată emisă de Participantul la P.I. în favoarea OPCOM S.A. şi să invalideze oferta/ofertele de cumpărare introdusă/introduse de Participantul la P.I., în cazul în care valabilitatea scrisorii de garanţie bancară de plată nu a fost prelungită conform prevederilor de pct. 6.12.
	4. Să calculeze nivelul valorii garanţiei de validare/disponibile şi să invalideze ofertele introduse de Participantul la P.I. a căror valoare este mai mare decât valoarea garanţiei de validare/garanției disponibile.
	5. Să transmită cererea de executare a scrisorii de garanţie bancară de plată la Banca cont central, în situaţia în care primeşte de la aceasta rapoarte de refuzuri datorate lipsei de disponibilităţi din contul Participantului la P.I..
	6. Să refuze diminuarea valorii scrisorii de garanţie bancară de plată, solicitată de Participantul la P.I., dacă valoarea rezultată după reducerea solicitată nu acoperă obligaţiile de plată ale acestuia, respectiv să refuze scoaterea de sub obligaţii a Băncii garante înainte de expirarea termenului de valabilitate a scrisorii de garanţie bancară de plată, în cazul în care în Contul Central al P.I. nu au fost încasate sumele aferente obligațiilor de plată ale Participantului la P.I.

**10. OBLIGAȚIILE OPCOM S.A.**

* 1. Să introducă în sistemul de calcul al garanţiei de validare, valoarea aferentă P.I. din scrisoarea de garanție bancară unică pentru P.Z.U. și P.I., repartizată de Participantul la P.I..
	2. Să transmită la Banca cont central acordul său pentru diminuarea valorii scrisorii de garanție bancară de plată dacă valoarea rezultată după reducerea solicitată acoperă obligaţiile de plată ale acestuia, precum și pentru scoaterea de sub obligaţii a Băncii garante înainte de expirarea termenului de valabilitate a scrisorii de garanţie bancară de plată, dacă au fost încasate integral în Contul Central al P.I. sumele aferente obligațiilor de plată ale Participantului la P.I..
	3. Să calculeze nivelul valorii garanției de validare/garanţiei disponibile în vederea validării ofertei/ofertelor de cumpărare ale Participanților la P.I. în conformitate cu prevederile de la pct. 6.6..
	4. Să actualizeze Registrul cu informații privind scrisorile de garanție bancară de plată

Anexa 1

**MODEL SGB emisă de BCR la ordinul cliențílor săi Participanți la PZU și/sau PI**

Către: Societatea Operatorul Pieţei de Energie Electrică şi de Gaze Naturale- “OPCOM" S.A

Blvd. Hristo Botev, nr. 16 — 18, Sector 3

București

**SCRISOARE DE GARANŢIE DE PLATĂ Nr ............**

În favoarea Societății Operatorui Pieței de Energie Electrică și de Gaze Naturale OPCOM S.A. persoană juridică română, cu sediul în Mun. București, blvd. Hristo Botev nr. 16-18, sector 3, înregistrată la Registrul Comerţului sub nr. J40/7452/2000, cod unic de înregistrare 13278352 (denumit în continuare “**Beneficiar**").

Subscrisa, Banca Comercială Română SA, societate bancară care își desfășoară activitatea conform legilor din România, societate administrată în sistem dualist, având sediul social în București, B-dul Regina Elisabeta nr.5, sector 3, înregistrată la Registrul de evidență a prelucrărilor de date cu caracter personal sub nr.3776, cod unic de înregistrare 361757, înregistrată în Registrul Bancar sub nr. RB-PJR-40-008/18.02.1999, (denumită în continuare „**Banca Garantă**"), am fost informaţi că, în baza Convenţiei de Participare la Piaţa pentru Ziua Următoare și/sau Piața Intrazilnică\* și Anexelor la aceasta, S.C ...................................cu sediul în.................. Str....................... nr ...... înregistrată la Registrul Comerţului sub nr................ cod unic de înregistrare............. (denumită în continuare **Participant la Piaţa pentru Ziua Următoare și/sau Piața Intrazilnică - Ordonator**) are obligaţia de a constitui o garanţie destinată asigurării plăţii obligaţiilor financiare rezultate în urma achiziţionării de energie electrică pe Piaţa pentru Ziua Următoare și/sau Piața Intrazilnică.

Având în vedere cele de mai sus, la cererea Participantului la Piaţa pentru Ziua Următoare și/sau Piața lntrazilnică - Ordonator, noi, Banca Comercială Româna SA, independent de validitatea sau efectele legale ale Convenţiei de Participare la Piaţa pentru Ziua Următoare și/sau Piața Intrazilnică și ale Anexelor la aceasta, ne angajăm prin prezenta în mod irevocabil și necondiţionat să vă plătim, la prima dvs. solicitare scrisă, orice sumă până la concurenţa valorii maxime de

.............................LEI

(suma se va specifica și în litere)

în termen de maxim 1 zi lucrătoare bancară de la data primirii la sediul nostru a cererii dvs. de plată în formă scrisă precum și a declaraţiei dvs. că Participantul la Piaţa pentru Ziua Următoare și/sau Piața Intrazilnică - Ordonator nu și-a onorat toate obligaţiile garantate asumate în baza Convenţiei de Participare la Piaţa pentru Ziua Următoare și/sau Piața Intrazilnică și a Anexelor la aceasta.

In scopul identificării, originałul cererii dvs. de plată și a declarației dvs. în forma scrisă, semnate de persoane legal autorizate, vor fi depuse la sediul nostru sau conținutul integral al cererii de plată și a declarației dvs. scrise ne vor fi transmise de către dvs. în format electronic cu semnatura electronică.

Aceasta Garanţie va fi menţinută, rămânând în vigoare şi producând efecte depline fără a se ţine seama de insolvența sau dizolvarea Participantului la Piaţa pentru Ziua Următoare și/sau Piața Intrazilnică - Ordonator sau orice schimbare de denumire, obiect de activitate, acţionariat sau structură a Băncii Garante și/sau a Participantului la Piaţa pentru Ziua Următoare și/sau Piața Intrazilnică – Ordonator.

Orice plată făcută în baza prezentei scrisori de garanție va fi în sumă netă liberă de orice sarcini, deduceri sau impozite în condiţiile legii.

Toate costurile, taxele și cheltuielile aferente prezentei Garanţii şi a plăţilor efectuate în baza acesteia vor fi suportate de către Participantul la Piaţa pentru Ziua Următoare și/sau Piața Intrazilnică - Ordonator.

Prezenta scrisoare de garanţie va expira în totalitate și automat la data de.................. indiferent dacă acest instrument este returnat la ghișeele noastre sau nu, în cazul în care cererea dvs. scrisă de plată și declaraţia dvs., transmise în original sau în format electronic cu semnătură electronică, nu vor fi primite la sediul nostru până la această dată.

Această scrisoare de garanție nu este transferabilă și, pe cale de consecință, nu veți putea transfera această scrisoare de garanție și niciunul dintre drepturile pe care le aveți în baza acesteia (inclusiv dreptul de a cere plată în baza acestei scrisori), decât cu acordul prealabil scris al Băncii Comerciale Române SA.

Prezenta scrisoare de garanție se supune Regulilor Uniforme pentru Garantii la Cerere - Publicația nr. 758 a Camerei de Comerț Internaționale de la Paris. Orice dispută cu privire la prezenta scrisoare de garanție va fi rezolvată pe cale amiabilă. In caz de neințelegere, litigiul va fi soluționat de instanțele române competente.

București............

Banca Comercială Româna SA

NOTA \*) „Piața pentru Ziua Următoare și/sau Piața intrazilnică" — Banca emitenta va utiliza acest model pentru PZU / PI , ambele piețe de energie electrică

Anexa 2

**Model SGB emisă de altă bancă comercială (rezidentă) și avizată prin BCR**

**SCRISOARE DE GARANŢIE DE PLATĂ Nr..........................**

Către: Societatea Operatorul Pieţei de Energie Electrică şi de Gaze Naturale- “OPCOM" S.A

Blvd. Hristo Botev, nr. 16 — 18, Sector 3

București

În favoarea Societătii Operatorul Pieţei de Energie Electrică şi de Gaze Naturale OPCOM S.A. persoană juridică română, cu sediul în Mun. București, blvd. Hristo Botev nr. 16-18, sector 3, înregistrată la Registrul Comerţului sub nr. J40/7452/2000, cod unic de înregistrare 13278352 (denumit în continuare **"Beneficiar").**

Subscrisa (numele Băncii Garante) .............. societate bancară care își desfășoară activitatea conform legilor din România, având sediul social ............... înregistrată la Registrul de evidență a prelucrărilor de date cu caracter personal sub nr .......‚ cod unic de înregistrare ....... înregistrată în Registrul Bancar sub nr............ (denumită În continuare „**Banca Garantă**"), am fost informaţi că în baza Convenţiei de Participare la Piaţa pentru Ziua Următoare și/sau Piața intrazilnică\* și Anexelor la acestea, societatea .......................................................................

cu sediul în ............................................‚ înregistrată la Registrul Comerţului sub nr........... cod unic de înregistrare ........... (denumită în continuare "**Participant la Piaţa pentru Ziua Următoare și/sau Piața intrazilnică - Ordonator**") are obligaţia de a constitui o garanţie destinată asigurării plăţii obligaţiilor financiare rezultate în urma achiziţionării de energie electrică pe Piaţa pentru Ziua Următoare și/sau Piața intrazilnică.

Având în vedere cele de mai sus, la cererea Participantului la Piaţa pentru Ziua Următoare și/sau Piața intrazilnică - Ordonator, noi, Banca .................................‚ independent de validitatea sau efectele egale ale Convenţiei de Participare la Piaţa pentru Ziua Următoare și/sau Piața intrazilnică şi ale Anexelor la aceasta, ne angajăm prin prezenta în mod irevocabil și necondiţionat să vă plătim, la prima dvs. solicitare scrisă, orice sumă până la concurenţa valorii maxime de

......................................LEI

( suma se va specifica și în litere)

în termen de maxim 2 (două) zile lucrătoare bancare de la data primirii la sediul nostru, a mesajului SWIFT autentificat cu conţinutul integral al cererii dvs. de plată în forma scrisă precum și al declaraţiei dvs. că Participantul la Piaţa pentru Ziua Următoare și/sau Piața intrazilnică - Ordonator nu și-a onorat toate obligaţiile garantate asumate în baza Convenţiei de Participare la Piaţa pentru Ziua Următoare și/sau Piața intrazilnică şi a Anexelor la aceasta.

Efectuarea plăţii va fi confirmată de noi prin mesaj SWIFT autentificat transmis Băncii Cont Central.

Aceasta Garanţie va fi menţinută, rămânând în vigoare şi producând efecte depline fără a se ţine seama de insolvența sau dizolvarea Participantului la Piaţa pentru Ziua Următoare și/sau Piața intrazilnică - Ordonator sau orice schimbare de denumire, obiect de activitate, acţionariat sau structură a Băncii Garante și/sau a Participantului la Piaţa pentru Ziua Următoare și/sau Piața intrazilnică - Ordonator.

Orice plată făcută în baza prezentei scrisori de garanţie va fi în sumă netă liberă de orice sarcini, deduceri sau impozite în condiţiile legii.

Toate costurile, taxele și cheltuielile aferente prezentei Garanţii şi a plăţilor efectuate în baza acesteia vor fi suportate de către Participantul la Piaţa pentru Ziua Următoare și/sau Piața intrazilnică - Ordonator.

Prezenta scrisoare de garanţie va expira în totalitate și automat la data de............ indiferent dacă acest instrument este returnat la ghișeele noastre sau nu, în cazul în care cererea scrisă de plată şi declaraţia, transmise prin SWIFT autentificat de către Banca Cont Central, nu vor fi primite la sediul nostru până la această dată.

Aceasta scrisoare de garanție nu este transferabilă și, pe cale de consecință, nu veți putea transfera aceasta scrisoare de garanție și niciunul dintre drepturile pe care le aveți în baza acesteia (inclusiv dreptul de a cere plata în baza acestei scrisori), decât cu acordul prealabil scris al Băncii Garante. Prezenta scrisoare de garanție se supune Regulilor Uniforme pentru Garanții la Cerere-Publicația nr. 758 a Camerei de Comerț Internaționale de la Paris. Orice disputa cu privire la prezenta scrisoare de garanție va fi rezolvată pe cale amiabilă. In caz de neînțelegere, litigiul va fi soluționat de instanțele romane competente.

(Locul/Data)................

Banca

..................................

(Semnături autorizate)

NOTA \*) „Piața pentru Ziua Următoare și/sau Piața intrazilnică" — Banca emitenta va utiliza acest model pentru PZU / PI , ambele piețe de energie electrică

Anexa nr. 3

**Model SGB emisă de BCR în baza contragaranției altei banci comerciale rezidente**

**CONTRAGARANȚIE BANCARĂ**

DE LA ....... (banca contragarantă)........

CĂTRE BANCA: ... (numele băncii cont central).........

La solicitarea clientului nostru SC .................. în baza Convenţiei de Participare la Piaţa pentru Ziua Următoare și/sau Piața intrazilnică și Anexelor la aceasta, noi Banca ........... (banca contragaranta) ..........‚ vă rugăm să emiteți pe contragaranția noastră nr ........... și pe propria noastră răspundere, o scrisoare de garanție de plată având următorul conținut:

ÎNCEPUT CITAT

Către: Societatea Operatorul Pieţei de Energie Electrică şi de Gaze Naturale- “OPCOM" S.A

BIvd. Hristo Botev, nr. 16 — 18, Sector 3

Bucuresti

**SCRISOARE DE GARANŢIE DE PLATĂ Nr...........**

În favoarea Societății Operatorul Pieţei de Energie Electrică şi de Gaze Naturale OPCOM S.A., persoană juridica română, cu sediul în Mun. Bucuresti, bld. Hristo Botev nr. 16-18, sector 3, înregistrată la Registrul Comerţului sub nr. J40/7452/2000, cod unic de înregistrare 13278352 (denumit în continuare **"Beneficiar").**

Subscrisa, Banca Comercială Română SA, societate bancară care își desfăoară activitatea conform legilor din România, societate administarată în sistem dualist, având sediul social în Bucuresti, B-dul Regina Elísabeta nr. 5, sector 3, înregistrata la Registrul de evidență a prelucrărilor de date cu caracter personal sub nr. 3776, cod unic de înregistrare 361757, înregistrată în Registrul Bancar sub nr RB-PJR-40-008/18.02.1999, (denumită în continuare **„Banca Garantă"**), am fost informaţi că în baza Convenţiei de Participare la Piaţa pentru Ziua

Următoare și/sau Piața Intrazilinică şi Anexelor la aceasta că S.C ......................... cu sediul în Str.......................... nr ....... înregistrată Ia Registrul Comerţului sub nr ......... cod unic de înregistrare ............. (denumită în continuare **Participant la "Piaţa pentru Ziua Următoare și/sau** **Piața Intrazilnică - Ordonator"**) are obligaţia de a constitui o garanţie destinată asigurării plăţii obligaţiilor financiare rezultate în urma achiziţionării de energie electrică pe Piaţa pentru Ziua Următoare și/sau Piața Intrazilnică.

Având în vedere cele de mai sus, la cererea Participantului la Piaţa pentru Ziua Următoare și/sau Piața lntrazilnică - Ordonator, noi, Banca Comercială Română SA, independent de validitatea sau efectele legale ale Convenţiei de Participare la Piaţa pentru Ziua Următoare și/sau Piața Intrazilnică și ale Anexelor la aceasta, ne angajăm prin prezenta în mod irevocabil şi necondiţionat să vă plătim, la prima dvs. solicitare scrisă, orice sumă până la concurenţa valorii maxime de

.......................................LEI

( suma se va specifica şi în litere)

în termen de maxim 2 zile lucrătoare bancare de la data primirii la sediul nostru a cererii dvs. de plată în forma scrisă precum și a declaraţiei dvs. că Participantul la Piaţa pentru Ziua Următoare și/sau Piața Intrazilnică - Ordonator nu şi-a onorat toate obligaţiile garantate asumate în baza Convenţiei de Participare la Piaţa pentru Ziua Următoare și/sau Piața Intrazilnică şi a Anexelor la aceasta.

În scopul identificării, originalul cererii dvs. de plată și a declarației dvs, în forma scrisă, semnate de persoane legal autorizate, vor fi depuse la sediul nostru sau conținutul integral al cererii de plată și a declaratiei dvs. scrise ne vor fi transmise de către dvs, în format electronic cu semnatură electronică.

Aceasta Garanţie va fi menţinută, rămânând în vigoare şi producând efecte depline fără a se ţine seama de insolvența sau dizolvarea Participantului Piaţa pentru Ziua Următoare și/sau Piața lntrazilnică - Ordonator sau orice schimbare de denumire, obiect de activitate, acţionariat sau structură a Băncii Garante șí/sau a Partícipantului la Ziua Următoare și/sau Piața lntrazilnică - Ordonator.

Orice plată făcută în baza prezentei scrisori de garanție va fi în sumă netă liberă de orice sarcini, deduceri sau impozite în condiţiile legii.

Toate costurile, taxele și cheltuielile aferente prezentei Garanţii și a plăţilor efectuate în baza acesteia vor fi suportate de către Participantul la Piaţa pentru Ziua Următoare și/sau Piața Intrazilnică - Ordonator.

Prezenta scrisoare de garanţie va expira în totalitate şi automat la data de .......... indiferent dacă acest instrument este returnat la ghișeele noastre sau nu, în cazul în care cererea dvs, scrisă de plată şi declaraţia dvs., transmise în original sau în format electronic cu semnatură electronică, nu vor fi primite la sediul nostru până la această dată.

Aceasta scrisoare de garanție nu este transferabilă și, pe cale de consecință, nu veți putea transfera această scrisoare de garanție și niciunul dintre drepturile pe care le aveți în baza acesteia (inclusiv dreptul de a cere plata în baza acestei scrisori), decât cu acordul prealabil scris al Băncii Comerciale Române SA.

Prezenta scrisoare de garanție se supune Regulilor Uniforme pentru Garanții la Cerere-Publicaţia nr. 758 a Camerei de Comerț Internaționale de la Paris.

Orice dispută cu privire la prezenta scrisoare de garanție va fi rezolvată pe cale amiabilă. În caz de neînțelegere, litigiul va fi soluționat de instanțele române competente.

(Locul/Data)............

Banca Comerciala Romana SA

.............................................

(Semnături autorizate)

SFÂRȘIT CITAT

Urmare a emiterii de către dvs. a scrisorii de garanție de plată în formularea solicitată mai sus, noi Banca ......(banca contragarantă) ........ societate bancară care își desfășoară activitatea conform legilor din România, înregistrată la Registrul de evidență a prelucrărilor de date cu caracter personal ........ având sediul social în ....................... str ............... nr .... cod unic de înregistrare .................. înregistrată în Registrul Bancar sub nr ............... independent de validitatea sau efectele legale ale Convenţiei de Participare la Piaţa pentru Ziua Următoare și/sau Piața intrazilnică și ale Anexelor la aceasta și fără a ține cont de eventuale proteste ale Participantului la Piaţa pentru Ziua Următoare și/sau Piața intrazilnică - Ordonator sau al unei terțe părți oricare ar fi acestea, ne angajăm, prin prezenta, în mod irevocabił şi necondiţionat, să vă plătim la prima dvs. solicitare scrisă, orice sumă până la concurenţa valorii maxime de

...................................LEI

(suma se va specifica şi în litere)

în termen de maxim 1 zi lucrătoare bancară de la data primirii la sediul nostru, prin mesaj SWIFT autentificat/telex testat, a cererii dvs. de plată și a confirmării dvs. că sunteți în posesia unei cereri valide de plata în conformitate cu termenii și condițiile scrisorii de garanție de plată emisă de dvs.

Orice plată făcută în baza prezentei contragaranții va fi în sumă netă liberă de orice sarcini, deduceri sau impozite în condiţiile legii.

Efectuarea plăţii în cadrul prezentei contragaranții va fi confirmată de noi prin mesaj SWIFT autentificat/telex testat, transmis către dvs, în maxim o oră de la momentul efectuării plații.

Prezenta contragaranție emisă de noi este valabilă ................... inclusiv (se vor insera 15 zile peste termenul de valabilitate al scrisorii de garanție de plată).

Aceasta Contragaranție va fi menţinută, rămânând în vigoare şi producând efecte depline fără a se ţine seama de insolvența sau dizolvarea Participantului la Piaţa pentru Ziua Următoare și/sau Piața intrazilnică - Ordonator sau orice schimbare de denumire, obiect de activitate, acţionariat sau structură a Băncii ....... (banca contragarantă) ......... şi/sau a Participantului la Piaţa pentru Ziua Următoare și/sau Piața intrazilnică - Ordonator.

Prezenta contragaranție bancară își încetează de drept valabilitatea și încetează a mai produce orice efect juridic înaintea expirării termenului de valabilitate în cazul primirii declarației dvs, scrise de descărcare de obligații sau a plății integrale a valorii garantate.

Această scrisoare de contragaranție nu este transferabilă și, pe cale de consecință, nu veți putea transfera aceasta scrisoare de contragaranție și niciunul dintre drepturile pe care le aveți în baza ei (inclusiv dreptul de a cere plată în baza acestei scrisori).

Toate costurile, taxele şi cheltuielile aferente prezentei Contragaranții şi a plăţilor efectuate în baza acesteia vor fi suportate de către Participantul la Piaţa pentru Ziua Următoare și/sau Piața intrazilnică - Ordonator.

Prezenta scrisoare de contragaranție se supune Reguiilor Uniforme pentru Garanții la Cerere-Publicatia nr. 758 a Camerei de Comerț Internaționale de la Paris. Orice dispută cu privire la prezenta scrisoare de garanție va fi rezolvata pe cale amiabilă. In caz de neințelegere, litigiul va fi soluționat de instanțele române competente.

NOTA \*) „Piața pentru Ziua Următoare și/sau Piața intrazilnică" — Banca emitenta va utiliza acest model pentru PZU / PI , ambele piețe de energie electrică